CELEX: 52005PC0038
Language: sk
Date: 2005-02-07
Title: Návrh smernice Rady ktorou sa mení a dopĺňa príloha IV k smernici 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva

Dôležité právne oznámenie

|

52005PC0038

Návrh smernice Rady ktorou sa mení a dopĺňa príloha IV k smernici 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva  /* KOM/2005/0038 v konečnom znení */  

	Brusel, 07.02.2005KOM(2005) 38 v konečnom zneníNávrhSMERNICE RADYktorou sa mení a dopĺňa príloha IV k smernici 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva(predložená Komisiou)ODÔVODNENIESmernica Rady 2000/29/ES, zmenená a doplnená najmä smernicou Komisie 2004/102/ES, obsahuje nové požiadavky týkajúce sa dovozu výrobkov z dreva do EÚ od 1. marca 2005.Opatrenia týkajúce sa obalového materiálu a prekladov z dreva zosúlaďujú opatrenia Spoločenstva s Medzinárodnou normou pre fytosanitárne opatrenia (ISPM) č. 15 Organizácie Spojených národov pre výživu a poľnohospodárstvo (FAO) o „Usmerneniach pre reguláciu obalového materiálu z dreva v medzinárodnom obchode“, ktorá bola prijatá v marci 2002. Norma stanovuje, že obalový materiál z dreva by mal byť tepelne ošetrený alebo plynovaný a opatrený označením. V norme sa tiež uvádza, že krajiny môžu požadovať, aby bol tento materiál vyrobený z guľatého dreva zbaveného kôry v prípade, že na to existuje odborné zdôvodnenie.Keďže odborníci členských štátov dospeli k záveru, že toto zdôvodnenie existuje, doplní sa táto nepovinná požiadavka do smernice 2000/29/ES (zmenou a doplnením smernice 2004/102/ES).Medzitým sa niekoľko tretích krajín, najmä USA, obrátilo na útvary Komisie s pochybnosťami týkajúcimi sa odborného zdôvodnenia. Komisia považuje za vhodné, aby sa uplatňovanie opatrení týkajúcich sa zbavovania dreva kôry odložilo o 12 mesiacov, s cieľom umožniť ďalšie diskusie a špecifický výskum v tejto oblasti.K návrhu smernice Komisie, ktorým by sa zmenila a doplnila smernica 2000/29/ES, a ktorým by sa najmä odložilo uplatňovanie opatrení týkajúcich sa obalového materiálu a prekladov z dreva z 1. marca 2005 na 1. marca 2006, nevydal Stály fytosanitárny výbor k 21. januáru 2005 žiadne stanovisko: 94 hlasov „za“ (BE, EE, EL, CY, LT, LU, NL, PL, SI, FI), 215 hlasov „proti“ ( DK, DE, ES, FR, IE, IT, LV, HU, MT, AT, PT, SK, SE, UK) a 12 sa zdržalo hlasovania (CZ). Všetky členské štáty, ktoré hlasovali „proti“ vysvetlili, že na zachovanie existujúcich opatrení existuje dostatočné odborné zdôvodnenie. Česká republika sa hlasovania zdržala z právnych dôvodov, keďže by nemohla uplatniť odklad včas.V súlade s postupom stanoveným v článku 18 smernice 2000/29/ES Komisia bezodkladne predloží Rade pripojený návrh smernice Rady a informuje o tom Európsky parlament.Návrh smernice Rady nemá žiadne finančné dôsledky na rozpočet Spoločenstva.NávrhSMERNICE RADYktorou sa mení a dopĺňa príloha IV k smernici 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci SpoločenstvaRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 2000/29/ES z 8. mája 2000 o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva[1] a najmä na jej písmeno d) druhého odseku článku 14,so zreteľom na návrh Komisie,[2]keďže:(1) Smernicou 2004/102/ES sa menia a dopĺňajú prílohy II, III, IV a V k smernici Rady 2000/29/ES o ochranných opatreniach proti zavedeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva, a má sa vykonávať členskými štátmi do 1. marca 2005.(2) Smernica 2004/102/ES zahŕňa ustanovenia týkajúce sa dreva a výrobkov z dreva. Opatrenia týkajúce sa paliet, debien a prekladov z dreva zosúlaďujú opatrenia Spoločenstva s Medzinárodnou normou pre fytosanitárne opatrenia (ISPM) č. 15 Organizácie Spojených národov pre výživu a poľnohospodárstvo (FAO) o „Usmerneniach pre reguláciu obalového materiálu z dreva v medzinárodnom obchode“, ktorá bola prijatá v marci 2002 Štvrtou dočasnou Komisiou pre fytosanitárne opatrenia (ICPM).(3) V norme č. 15 sa opisuje, že obalový materiál z dreva (vrátane prekladov z dreva) vyrobený zo surového ihličnatého a neihličnatého dreva by mal podliehať schváleným opatreniam ako tepelnému ošetreniu (pri 56 °C po dobu najmenej 30 minút) alebo plynovaniu metylbromidom. Okrem toho by malo byť drevo opatrené zvláštnym označením, ktorým sa potvrdzuje, že drevo bolo podrobené schválenému opatreniu.(4) V norme sa tiež stanovuje, že krajiny môžu na základe „odborného zdôvodnenia“ požadovať, aby dovezený obalový materiál z dreva, ktorý sa podrobil schválenému opatreniu, bol vyrobený z dreva zbaveného kôry a aby bol opatrený príslušným označením.(5) Tretie krajiny požiadali, aby Spoločenstvo zvážilo alternatívne metódy dosiahnutia toho istého cieľa. Z tohto dôvodu prebieha výskum technických aspektov zbavovania dreva kôry, najmä efektivity „znižovania rizika škodcov“ pri zbavovaní dreva kôry spolu s opatreniami súvisiacimi s ošetrovaním.(6) Skôr ako budú známe výsledky tohto výskumu, je vhodné odložiť uplatňovanie predpisu týkajúceho sa dreva zbaveného kôry.(7) Smernica 2000/29/ES by sa preto mala zodpovedajúcim spôsobom zmeniť a doplniť.(8) Stály fytosanitárny výbor nevydal stanovisko v lehote stanovenej jeho predsedom,PRIJALA TÚTO SMERNICU:Článok 1Smernica 2000/29/ES sa mení a dopĺňa takto:1. V prílohe IV časť A oddiel I bod 2 sa na konci pravého stĺpca dopĺňa tento odsek:„Prvá zarážka, ktorou sa žiada, aby bol obalový materiál z dreva vyrobený z guľatého dreva zbaveného kôry, sa uplatňuje iba od 1. marca 2006.“2. V prílohe IV časť A oddiel I bod 8 sa na konci pravého stĺpca dopĺňa tento odsek:„Prvý riadok písmena a), ktorým sa žiada, aby bol obalový materiál z dreva vyrobený z guľatého dreva zbaveného kôry, sa uplatňuje iba od 1. marca 2006.“Článok 21. Členské štáty prijmú a uverejnia právne predpisy, nariadenia a správne opatrenia potrebné na dosiahnutie súladu s touto smernicou najneskôr do 28. februára 2005. Okamžite oznámia Komisii znenie týchto ustanovení a korelačnú tabuľku týchto ustanovení a tejto smernice.Tieto ustanovenia uplatňujú od 1. marca 2005.Keď členské štáty prijmú tieto ustanovenia, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Členské štáty určia, ako sa takýto odkaz vykoná.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť tretím dňom po jej uverejnení v Úradnom vestníku Európskej únie .Článok 4Táto smernica je určená členským štátom.V BruseliZa Radupredseda [1] Ú. v. EÚ L 169, 10.7.2000, s. 1. Smernica naposledy zmenená a doplnená smernicou Komisie 2004/102/ES (Ú. v. EÚ L 309, 6.10.2004, s. 9).[2] Ú. v. EÚ C [...] [...], s. [...]